NaiveNeuron/SloPal huggingface dataset:
Krištúfková, Petra, poslankyňa NR SR (2023-03-16):
Ďakujem za slovo. Ja by som ešte raz zopakovala, že tento návrh reaguje na zistenia OČTK, kedy v súčasnosti právna úprava Trestného zákona síce umožňuje trestne stíhať páchateľa za týranie, resp. utýranie zvieraťa, nerieši však prípady, kedy páchateľ s protiprávne usmrteným spoločenským zvieraťom ďalej nakladá, a to na účely spracovania jeho ostatkov. Keďže máme tento návrh už v druhom čítaní, mám tu stanovisko Úradu verejného zdravotníctva a takisto stanovisko psychológa. Ja by som len v podstate chcela povedať, že stanovisko Úradu verejného zdravotníctva tento návrh podporuje. Pán hlavný hygienik Mikas bol taktiež prítomný na mimoriadnom výbore. Píšu tu o bakteriálnych ochoreniach, ktorými boli ľudia nakazení z dôvodu konzumácie psieho mäsa. A stanovisko končí: „Považujeme za dôležité, aby sa využili všetky možnosti na zamedzenie usmrcovania týchto spoločenských zvierat bez primeraného dôvodu a s tým sa znemožnila ich konzumácia.“ Aj chcem dodať, že žiadna veterinárna kontrola pre takéto mäso a výrobky neexistuje a preto je naozaj ohrozené verejné zdravie. Pár slov by som prečítala zo stanoviska psychológa, kde témou je vplyv agresívneho tyranizujúceho správania dospelých voči bezbranným zvieratám vrátane spracovávania ich ostatkov na bežnú konzumáciu na psychický stav a ďalší vývoj detí a dospelých. Takže citujem: „Keď sa dieťa pohybuje v blízkosti dôležitej osoby, ktorá sa takéhoto správania dopúšťa, zväčša to v deťoch môže evokovať veľmi zmiešané pocity. Sila takéhoto správania často vedie u detí, ktoré nemajú ešte fixovaný hodnotový rebríček identifikácií, práve k takýmto správaniam, ktoré ich fascinuje a vnímajú ho často ako hrdinstvo. Niekedy to môže predstavovať podľa psychológov kompenzáciu strachu z takéhoto správania, než aby dovolili, aby to v nich vyvolávalo strach, stotožňujúc sa s rolou agresora. Väčšinou to potom natrvalo stigmatizuje nielen ich psychický stav, ale aj vývoj. A tak sa agresivita, sklon k ubližovaniu a týraniu stávajú pre dieťa vyrastajúce v blízkosti takéhoto prostredia nástrojom manipulácie nielen s bezmocnými zvieratami, ale často aj s ľuďmi. Frekventovane takýto vzťah ku zvieratám vidia psychológovia u detí, ktoré majú sklon k šikanovaniu. Konfrontácia s takýmito správaním, napríklad cez médiá, sa negatívne dotýka aj dospelých s dostatočnou sociálnou citovou výbavou, u ktorých to evokuje pocity ľútosti, bezmocnosti, úzkosti a hnevu a vyplavuje to agresívne pocity voči agresorovi. Zdesenie, ktoré prežívajú, aj u nich môže štartovať potrebu agresívnej odvety a pomsty na agresorovi. U iných typov to môže viesť k stavom úzkosti a k fóbiám.“ Samozrejme, stanovisko pokračuje, ale prečítala som asi to najdôležitejšie z neho. Predkladám aj pozmeňujúci návrh, čas, môžem poprosiť? Pozmeňujúci návrh by som chcela prečítať.
Osuský, Peter, poslanec NR SR (2018-06-18):
Budem.
Zmajkovičová, Renáta, podpredsedníčka NR SR (2014-01-28):
S reakciou pán poslanec Fecko.
Bugár, Béla, podpredseda NR SR (2019-06-19):
Pán poslanec Dostál, môžte reagovať.
Ďuriš Nicholsonová, Lucia, podpredsedníčka NR SR (2017-06-15):
Otváram teraz možnosť prihlásiť sa do rozpravy ústne. Končím možnosť prihlásiť sa do rozpravy. Do rozpravy sa neprihlásil nikto. Pýtam sa pani navrhovateľky, či chce zaujať stanovisko. Nie je tomu tak. Pán spravodajca? Je tomu tak. Nech sa páči, pán poslanec Mihál.
Kyselica, Lukáš, poslanec NR SR (2023-05-24):
Vďaka. Ja považujem tento návrh za veľmi dobrý, toto sistačné právo malo byť už zakotvené dávno. Väčšinou sa ten starosta alebo to zastupiteľstvo spoliehalo na to, že ak je aj podaný protest prokurátora, tak nie je pre mesto záväzný. Jednoducho týmto spôsobom nemusia postupovať. A pokiaľ tam bude ten bič vlastne zo strany prokuratúry a prokuratúra by mala automaticky konať, keďže je strážca zákonnosti, tak, tak to bude dobré. Žiadam o podporu. Keď to prejde do druhého čítania, môžme sa porozprávať napríklad o nejakých uzneseniach, kde vec neznesie odklad. Napríklad. Tam aby sa niečo neodďaľovalo, napríklad ak ide o nejakú dotáciu alebo niečo, kde horia lehoty, a takéto uznesenia by sa mali preskúmavať, ja neviem, možno aj pol roka, tak toto, ja si myslím, že sa dá pekne v druhom čítaní upraviť, ak je to potrebné. Vďaka.
Hrnčiar, Andrej, doterajší podpredseda NR SR (2020-03-20):
Pán poslanec Peter Šuca.
Šeliga, Juraj, podpredseda NR SR (2020-12-03):
Ďakujem pekne. Nemáte otázku? Pani poslankyňa Garstková Majorová, pán minister Gröhling, táto otázka patrí vám: „Sú základné školy povinné začať výuku podľa požiadavky zriaďovateľa vo forme 5+1, ak funguje distančná výučba a zapojené sú všetky deti z jednotlivých tried. Riaditelia škôl aj učitelia škôl v tomto vidia zabrzdenie vyučovacieho procesu?“ Nech a páči.
M. Hort, poslanec: (2001-10-26):
Uvedený návrh zákona bol poslancom Národnej rady doručený dňa 28. septembra 2001. Predseda Národnej rady Slovenskej republiky posúdil, či návrh spĺňa náležitosti podľa § 70 ods. 1 zákona Národnej rady Slovenskej republiky o rokovacom poriadku, a zaradil ho na rokovanie tejto schôdze Národnej rady Slovenskej republiky v rámci prvého čítania. Ako spravodajca Národnej rady Slovenskej republiky k tomuto prvému čítaniu si osvojujem stanovisko, že uvedený návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Čo sa týka obsahu a merita veci, už tu rozprával navrhovateľ. Je zrejmé, že ten pozmeňujúci návrh, ktorý sa na záver dostal do zákona o samospráve o vyšších územných celkov, ho neskvalitnil, a je tam dokonca podozrenie, že to je v rozpore s ústavou. Preto budem aj ja odporúčať ako spravodajca, aby sme tento zákon posunuli do druhého čítania. Vzhľadom na oprávnenia, ktoré pre mňa ako pre spravodajcu vyplývajú z § 73 zákona Národnej rady Slovenskej republiky o rokovacom poriadku, odporúčam aby sa Národná rada Slovenskej republiky uzniesla v zmysle § 73 ods. 3 písm. c) zákona o rokovacom poriadku Národnej rady Slovenskej republiky na tom, že po rozprave odporučí návrh skupiny poslancov Národnej rady Slovenskej republiky na vydanie zákona, ktorým sa mení zákon č. 302/2001 Z. z. o samospráve vyšších územných celkov, prerokovať v druhom čítaní. Súčasne odporúčam v zmysle § 74 ods. 1 zákona o rokovacom poriadku Národnej rady Slovenskej republiky v súlade s rozhodnutím predsedu Národnej rady Slovenskej republiky č. 1314 z 1. októbra 2001 prideliť v druhom čítaní tento návrh na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu. Za gestorský výbor navrhujem v súlade s citovaným návrhom predsedu Národnej rady Slovenskej republiky Výbor Národnej rady Slovenskej republiky pre verejnú správu. Súčasne odporúčam, aby výbory, ktorým bol návrh pridelený, ho prerokovali do 30. novembra 2001 a gestorský výbor do 3. decembra. Prosím, pán predsedajúci, otvorte rozpravu v prvom čítaní. Ďakujem za pozornosť. M. Andel, podpredseda NR SR: Ďakujem vám, pán spravodajca, za uvedenie názoru gestorského výboru. Otváram všeobecnú rozpravu o tomto bode rokovania. Keďže som nedostal žiadnu písomnú prihlášku do rozpravy, pýtam sa, kto z poslancov sa hlási ústne. Pán poslanec Kresák a pani poslankyňa Kolláriková? Pardon, hľadal som vás, myslel som si, že už ste odišli, lebo vy máte tú zahraničnú cestu. Nech sa páči, pán kolega, samozrejme, máte slovo. Uzatváram možnosť podania ďalších prihlášok do rozpravy.
A. Belousovová, podpredsedníčka NR SR: (2008-10-23):
Pani poslankyňa Sárközy, chcete položiť doplňujúcu otázku? Nech sa páči.
Šimko, Igor, poslanec NR SR (2024-02-09):
Pán predseda, dajte, prosím, hlasovať o tom, že Národná rada Slovenskej republiky prerokuje návrh vlády v skrátenom legislatívnom konaní.
Kamenický, Ladislav, poslanec NR SR (2015-11-18):
Ďakujem. Pán poslanec Zajac, musím povedať, že toto vystúpenie bolo presne v tom duchu, čo tu predvádzate už niekoľko, niekoľko týždňov. Ťažko sa reaguje na všetky tie veci, čo ste povedal. To by som tu musel byť asi dve hodiny, ale ja myslím, že pán minister to zhrnie vo svojej záverečnej reči. Ale na čo musím reagovať, dobrá správa je, musíme vám oznámiť, pán Zajac, že Slovensko bude stabilné naďalej a bude v dobrej finančnej a ekonomickej kondícii vďaka, práve vďaka tejto vláde, ktorú ste tu teraz toľko kritizovali. Stále nám radíte, čo všetko treba spraviť. My vieme, že nikto nie je dokonalý, ale na rozdiel od vás máme aj nejakú zodpovednosť za stabilitu ekonomickú a politickú na Slovensku. Keď budete vo vláde vy, tak, samozrejme, radi si vypočujeme, čo všetko ste pripravili, ale musíte to mať, samozrejme, vyvážené. Ako každý rozpočet musí mať aj tú ľavú, aj pravú stranu. A čo sa týka nejakých úspor, tak, samozrejme, najviac sa dá usporiť, keď sa žiadna diaľnica nepostaví. Koľko ste tých kilometrov diaľnic postavili? My sme ich postavili 100 km, ďalších 90 km je rozrobených a ja pevne verím, že nakoniec to vlastne nejakým spôsobom uspokojí aj obyvateľov, ktorí budú môcť rýchlejšie sa prepravovať z jedného miesta Slovenska na druhé. Čo sa týka vyrovnaného rozpočtu, samozrejme, dá sa to robiť aj znižovaním výdavkov, aj, samozrejme, zvyšovanie daní zatiaľ neviem, že by sme plánovali, ale dá sa to robiť aj z efektívneho výberu daní, čo táto vláda robí. A dá sa to robiť, samozrejme, aj bojom s daňovými únikmi, čo zase táto vláda robí. Ani jedna vláda doteraz nepredložila taký program boja proti daňovým únikom ako práve táto. Takže to ja považujem za veľký prínos tohto, tohto volebného obdobia. Ďakujem.
Budaj, Ján, poslanec NR SR (2016-10-12):
Ďakujem. Bolo by nenormálne, keby som predsa len nepripomenul, kým sú tu poslanci aj pán minister, ktorého to zaujíma, že nakoniec keď v Bratislave občania dosiahli tú jednu tretinu, a už bolo spomenuté, že sa stalo bezprecedentný prvýkrát, že v Bratislave sa vyzbieralo vlastne viac podpisov, než chodí ľudí voliť, to naozaj je mimoriadna okolnosť, tak naozaj na magistráte zmizla skoro tretina tých podpisov. Ja som kvôli tomu zvolal osobitnú schôdzu mestského zastupiteľstva. Primátor hovorí, že on s tým nič nemá. Isteže zodpovednosť nejaká zrejme by sa dala dopátrať, len chcem poukázať to, čo hovoril teraz aj kolega Marosz, táto lobby je mimoriadne dobre organizovaná. Zdá sa, že sa neštíti ničoho, lebo samotné tie hárky sa stratiť nedokázali. Išlo, sme to rátali, až okolo 40 kg papiera, to sa nedá odniesť vo vrecku. To bolo 8-tisíc hárkov a 3-tisíc zmizlo. To sú krabice, ktoré tam predtým aktivisti niesli, desiatky krabíc a teraz zmizla jedna tretina a všetci sa tvária, kamerové záznamy sú vymazané jednoducho, lebo tam je pätnásť dní, a všetko klaplo, podpisy sú preč. Čiže ja nechcem robiť, strašiť tu nejakými mafiami, ale pravda je, čo je pravda. Toto je fakt, o ktorom hovorím. A Bratislava, kde sedí primátor, ktorý je mladý, razantný, ako on hovorí, pravicový primátor, nedokázal ustrážiť hárky aktivistov pred nejak, zdá sa, že naozaj cielenou lúpežou odporcov obmedzenia hazardu. Čiže verím, že aj ministerstvo financií čelí tomuto tlaku, a je to jeden z problémov, ktorý by sme mali spoločne vyriešiť.
Hrušovský, Pavol, predseda NR SR (2012-02-29):
S faktickými poznámkami pán poslanec Fořt a Matej. Nech sa páči, páni poslanci, najskôr pán poslanec Fořt.
Grendel, Gábor, podpredseda NR SR (2020-12-02):
Prezentujme sa a hlasujme. (Hlasovanie.) Prítomných 130 poslancov, za 96, proti nikto, zdržalo sa 34 poslancov, hlasovali všetci prítomní. Tento pozmeňujúci návrh sme schválili.
Hrušovský, Pavol, podpredseda NR SR (2010-12-08):
Pán poslanec Novotný.
Matovič, Igor, poslanec NR SR (2011-06-01):
Dal by som procedurálny návrh, aby sme o tejto veci nehlasovali. Síce to sa asi nesmie, ale nemyslím si, že teda ľudia v tejto sále chýbajú preto, lebo odišli na protest. To je hlúpa výhovorka.
V. Veteška, podpredseda NR SR: (2006-08-03):
A teraz zapnite mikrofón, prosím vás, pánovi poslancovi Prokopovičovi.
Hlina, Alojz, poslanec NR SR (2014-07-08):
Ďakujem veľmi pekne. Ja takú, aj takú, možno technický uhol pohľadu, že v zásade pokiaľ by sa oplatilo voziť vodu cisternami alebo tankermi, to znamená, že to už je niečo strašne zlé. To podľa mňa aj vojna je málo. No naozaj dneska sa odsoľuje, hej, že keď máte more, tak to tie náklady na odsoľovanie nikdy, alebo na tú prepravu, je podľa mňa neporovnateľné. Čiže v zásade hovoríme o preprave potrubiami. A tam sa teda naviažem na to, čo pán kolega povedal. Áno, to tak vyzerá, ono tak sedí. Naozaj si možno v Maďarsku a v Rakúsku povedali: však, prosím ťa, však tí blbí Slováci, však oni sú schopní nám tú vodu sem voziť. Oni normálne... To tu, nás to obchádza, ako my tu stáročia, že čo sme my tu zač. Kmeňové spoločenstvo? A oni naozaj si niekde povedali: ´Počúvaj, to by si neuveril, oni normálne teraz pilotne to idú robiť a oni normálne, to tam vyzerá, že prejde, že sú schopní nám tú vodu sem tlačiť. Sú schopní nám to predať. Už teraz vedia za čo. Cena, za ktorú to, by, ponúkajú, tak je tretinová oproti domácnostiam. A tí ľudia sa nebúria. To si zober, že čo to je za národ, čo to sú za ľudia tej krajiny? Že za tretinovú cenu, za čo oni ju musia kúpiť, tak sú schopní nám to predávať. To je, to je naozaj čudná a zvláštna krajina.´ No, takže ja sa nečudujem, že je záujem. Vždycky je, keď je dopyt, tak, tak to má tendenciu naštartovať niekoho, aby vytvoril ponuku. No proste chlapci sa zamysleli, ako by to šlo a rozohrali s nami šachovú hru. Tuná dali chlapcom minerálku, nech sa chvíľku zabrzdia na minerálke, zistili, že nestačí minerálka, že to neprecikajú minerálkou, no tak dneska vystrelili najväčší kaliber, ústavu. Ale stále na konci dňa bude to, že je tu záujem dostať sa k našej vode. A tí blbí Slováci, oni sú to schopní, oni ju dajú, ale, hovorím, len dokreslím, za tretinu toho, za čo im účtujú, tým domácnostiam. No čo to sú za ľudia v tej krajine?!
P. Hrušovský, predseda NR SR: (2004-12-01):
Pýtam sa navrhovateľa, či sa chce vyjadriť k vystúpeniu pána poslanca. Áno. Nech sa páči. J. Hurban, poslanec: Ďakujem pekne, vážený pán predseda. Ďakujem pekne aj vám, pán poslanec Maxon, za podporu. Ja len k tomu procedurálnemu návrhu. Ja podporujem tento procedurálny návrh, aby sa o uznesení hlasovalo osobitne za bod A aj za bod B. Ďakujem pekne.
Hrnčiar, Andrej, podpredseda NR SR (2018-06-21):
Vyhlasujem všeobecnú rozpravu za skončenú a zároveň prerušujem rokovanie o tomto bode programu. Ďalším bodom programu je druhé čítanie o návrhu poslancov Petra Antala a Edity Pfundtner na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov a o zmene a doplnení niektorých zákonov v znení neskorších predpisov. Návrh zákona je pod tlačou 975, spoločná správa výborov má tlač 975a. Dávam slovo poslankyni Edite Pfundtner, aby návrh zákona odôvodnila. (Rokovanie o návrhu poslancov Národnej rady Slovenskej republiky Petra Antala a Edity Pfundtner na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov a o zmene a doplnení niektorých zákonov v znení neskorších predpisov , tlač 975.)
Hrnčiar, Andrej, podpredseda NR SR (2017-02-02):
Ďakujem za tie dve sekundy, pán minister. Pani poslankyňa Petrík nie je prítomná v rokovacej sále. Pán poslanec Fecko položil otázku ministerke pôdohospodárstva a rozvoja vidieka Slovenskej republiky Gabriele Matečnej, takže poprosím pána Sólymosa, aby sa pripravil: „Aké výsledky boli dosiahnuté pričinením vášho ministerstva počas dvoch rokov od schválenia vládou Koncepcie rozvoja a podpory mladých a malých agropodnikateľov? Čo sa reálne urobilo?“
Richter, Ján, minister práce, sociálnych vecí a rodiny SR (2012-09-13):
Ďakujem pekne za otázku, pani poslankyňa. Na budúce hádam budeme trošku viacej komunikovať pred samotnou schôdzou a mnoho vecí si v tomto smere dokážeme zodpovedať. Ale samozrejmá vec, že plne rešpektujem vaše právo na otázky a mám záujem v maximálnej miere objektívne odpovedať. Vážená pani poslankyňa, dotácie na podporu rekondičných aktivít seniorov sa podľa zákona č. 544/2010 Z. z. o dotáciách v pôsobnosti ministerstva práce, sociálnych vecí a rodiny poskytujú od roku 2011. V predchádzajúcich rokoch boli poskytované z rozpočtu kapitoly Ministerstva práce, sociálnych vecí a rodiny Slovenskej republiky na základe schváleného zákona o štátnom rozpočte na príslušný rozpočtový rok. Výdavky v sume 18 mil. slovenských korún, čo predstavuje v eurách 597 491 eur, a to len Konfederácii odborových zväzov na rekondično-rehabilitačný pobyt pre občanov nad 18 rokov poberajúcich plný starobný dôchodok, respektíve plný výsluhový dôchodok alebo plný invalidný dôchodok, ak neboli zamestnancami, fyzickými osobami, ktoré podnikali, alebo neboli samostatne zárobkovo činnými osobami. Konkrétne čísla sumy pre Konfederáciu odborových zväzov Slovenskej republiky: v roku 2010 suma poskytnutej dotácie predstavovala výšku 579 410 eur, skutočne bola vyčerpaná táto suma vo výške, ako bola poskytnutá; v roku 2011 to bola suma vo výške 463 200 eur, skutočné čerpanie bolo vo výške 307 500 eur, vrátená dotácia bola vo výške 155 700 eur; v roku 2012 bola poskytnutá suma vo výške 325 000 eur. Skutočné čerpanie bude môcť byť vyhodnotené až na konci tohto kalendárneho roka. Jednote dôchodcov Slovenska v roku 2010 nebola poskytnutá dotácia. V roku 2011 poskytnutá suma vo výške 125 000 eur, skutočne čerpaná suma 124 960, vrátená suma vo výške 40 eur. Pre rok 2012 suma poskytnutá v dotácii 200 000 eur. Opätovne, vyhodnotenie, skutočné čerpanie môže byť až na konci tohto kalendárneho roka. Skončil som.
Sulík, Richard, poslanec NR SR (2014-02-12):
Ďakujem pekne. Ešteže pán Kuffa vystúpil, lebo by sa vôbec nedalo faktickou reagovať, a to, čo chcem povedať, zas nie je na dlhšie ako dve minúty. No, s veľa návrhmi súhlasím, pán Hlina, s ktorými prichádzate, ale tento sa mi predsa len zdá byť trochu lacný, populistický a možnože aj trochu pod úroveň vám teda, keď porovnám iné návrhy. Povedať, že dôchodcovia nebudú musieť, starobní dôchodcovia, že nebudú platiť poplatky v bankách, no prečo teraz nie napríklad deti na svoje nejaké žiacke účty, čo majú, kde im chodí vreckové, ktoré sú z chudobných rodín napríklad? Robiť takéto zásahy. To, že banky majú množstvo prachov a napáchali veľa zla, v poriadku. Treba ich jednoducho nechať skrachovať. Ale takto ich donútiť, to je, no také sociálne inžinierstvo. Ako myslím si, že veľmi slabý návrh. A to po prvé. Po druhé, my by sme sa nemali tváriť, že všetci dôchodcovia sú chudobní. Sú dôchodcovia, ktorí sú aj bohatí. Aj keď majú nízky dôchodok, povedzme majú za svoj život nazbieraných dosť veľa peňazí. Nehovorím, že to sú všetci. Ale prečo by sme mali ľuďom, ktorí to vôbec nepotrebujú, kvôli tomu, aby to bolo ľúbivé, teraz doručiť takéto určité výhody, pričom iní ľudia by ich potrebovali zrejme viac? Preto myslím si, že by bolo ďaleko lepšie sa držať princípu, že čím menej regulácií, tým lepšie, a takáto regulácia je určite zbytočná. Ja pravidelne hlasujem za vaše návrhy, ale tu, i keď je to len čistá symbolika (povedané so smiechom), lebo prst pani Laššákovej nepustí, ale tu teda čiste symbolicky nebudem hlasovať za. Ďakujem.
Hrnčiar, Andrej, podpredseda NR SR (2017-06-16):
Pán poslanec Galek.
Buček, Jozef, poslanec NR SR (2010-07-08):
Sľubujem. (Potlesk.)
B. Bugár, podpredseda NR SR: (2003-11-05):
Otváram rozpravu o tomto bode programu. Pýtam sa, či sa hlási niekto ústne do rozpravy, nakoľko som nedostal žiadnu písomnú prihlášku pánov poslancov. Konštatujem, že dvaja poslanci. Končím možnosť sa prihlásiť ústne do rozpravy. Pán poslanec Abrhan, nech sa páči, máte slovo.
Grendel, Gábor, podpredseda NR SR (2020-07-08):
Pán poslanec Stančík.
Galbavý, Tomáš, poslanec NR SR (2010-11-05):
Ďakujem za slovo. Pán kolega, výhrady voči skrátenému legislatívnemu konaniu. Áno, skrátené legislatívne konanie podľa môjho názoru má svoje opodstatnenie v tomto prípade, i napriek tomu, že ide o neštandardné skrátené legislatívne konanie, pretože je to asi najdlhšie, ktoré sme tu v parlamente doteraz mali, ešte je stále k dispozícii 25 dní. To je na margo skráteného legislatívneho konania. A budem úprimný. Bez ohľadu na to, koľko by sme venovali tomuto zákonu času, vy za tento zákon hlasovať nebudete. To je druhá poznámka. Tretia poznámka. Nechcem hodnotiť vaše vystúpenie, ale zhrnul som ho do takej tézy, hovorili ste z každého rožka troška a v konečnom dôsledku k ničomu nič ste nepovedali, lebo vy ste sa venovali histórii, podozreniam. Nebolo to vecné vystúpenie, pán kolega, prepáčte, naozaj nebolo to vecné vystúpenie. A možno to, čo bolo čitateľné a v čom ste predčili vašich kolegov, ktorí hovorili o podozrení z politického ovládnutia koalíciou verejnoprávnych médií, bolo to, že vy ste zašli trošku ďalej, vy ste nás obvinili z toho, že nieže len chceme politicky ovládnuť verejnoprávne médiá, ale že chceme dokonca aj materiálne ovládnuť tieto médiá, čiže budovy, pozemky, nehnuteľnosti. Náhodou ste tentokrát predčili pána poslanca Jarjabka aj pána poslanca Maďariča, povedali ste viac. Ďakujem pekne.
Pellegrini, Peter, predseda NR SR (2015-03-17):
Budeme hlasovať o bode 17, ktorý vyňal pán poslanec Hlina na samostatné hlasovanie s odporúčaním gestorského výboru schváliť. (Hlasovanie.) Prítomných 88, za hlasovalo 79, zdržali sa 5, nehlasovali 4. Návrh sme schválili.
Hrušovský, Pavol, predseda NR SR (2011-12-21):
Ďakujem pekne. Kolegyne poslankyne, kolegovia poslanci, zomrel prezident, zomrel pán prezident Václav Havel. Bol aj naším prvým ponovembrovým demokraticky zvoleným prezidentom. Václav Havel bol kľúčovou postavou boja za slobodu a demokraciu. O politiku, ktorá slúži občanovi, o občana, ktorého práva sú nedotknuteľné, sa pán prezident Havel zaslúžil najviac. Vďaka svojej odvahe, vytrvalosti, sile presvedčenia, ale i ľudskej pokore tento zápas Havel vyhral. Zaradil sa k osobnostiam, ktoré sa stali symbolom konca komunizmu v strednej Európe. Tak ako robil politiku, ako sa angažoval vo veciach globálnych, ale aj tých každodenných, bolo priam fascinujúce. Oddanosť myšlienkam slobody, demokracie a pravdy bola u Havla mimoriadna a dnes to môžem a chcem povedať, táto oddanosť je nutná nasledovania. Dámy a páni, kolegyne, kolegovia poslanci, prosím, aby sme si minútou ticha uctili Václava Havla. (Minúta ticha.) Ďakujem.
Hlina, Alojz, poslanec NR SR (2013-03-25):
Neverím, že existuje v Európe krajina, ktorá by toto svojim občanom urobila. Neverím, neverím, že pustia reklamu do novín, a predskokana robí predseda parlamentu. Neverím, neverím, že môže niekde existovať firma, ktorá účtuje percento denne. Zmluvnú pokutu 15 % denne, či 15 %, 30 % náklady na vymáhanie! Neverím tomu, neverím, že niekde zákonodarné zbory fungujú takýmto spôsobom. Neverím a neuverím! Iba v tejto krajine je to možné! A že to funguje v normálnom, serióznom, aspoň sa tak tvária, v masmédiu. Nikdy tomu neuverím. Vážení, ja vyzývam pána predsedu parlamentu, aby mi odpovedal na otázku, či je to náhoda, som ochotný tomu veriť, alebo je to zámer, že vystupuje pred reklamou na úžernícku firmu! Čistí úžerníci, pozrite si to! Firma Kredit SMS. Sú čistí úžerníci, absolútni, čistí úžerníci. Kde inde existujú zákony, ktoré dokážu takto ožobráčiť ľudí? Povedzte mi, kde inde, v ktorej krajine existujú?! Požičiate si v tejto firme 100 euro, po 15 dňoch od vás chcú 116 eur. Jedno percento denne... (Vystupujúcemu bol vypnutý mikrofón.)
Číž, Miroslav, podpredseda NR SR (2015-06-18):
Pán poslanec Jasaň.
Szalay, Tomáš, poslanec NR SR (2024-06-27):
Ďakujem pekne, pán predsedajúci. Poprosím vás, aby ste dali hlasovať o tom, že Národná rada sa uzniesla v súlade so zákonom o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2004-09-22):
Vyhlasujem rozpravu za skončenú. Pán podpredseda vlády a minister hospodárstva, chcete sa vyjadriť? Nie. Pán spoločný spravodajca, chcete sa vyjadriť? Nie. Prerušujem rokovanie o tomto bode programu. Páni poslanci, prerušujem aj rokovanie 31. schôdze Národnej rady Slovenskej republiky, budeme pokračovať, tak ako sme sa dohodli, zajtra ráno o 9.00 hodine prerokúvaním bodov programu súvisiacich s fiškálnou decentralizáciou. Prajem vám príjemnú dobrú noc, dovidenia zajtra ráno. (Prerušenie rokovania o 19.00 hodine.)
Petrík, Simona, poslankyňa NR SR (2018-03-14):
Ďakujem veľmi pekne. Ja by som podobne ako kolega Beblavý rada presunula dva body programu tejto schôdze, moje dva návrhy zákonov, a to konkrétne bod 43, tlač 881, a bod 44, tlač 882, na budúcu schôdzu. Ďakujem pekne.
Blanár, Juraj, podpredseda NR SR (2022-02-03):
Jedna faktická poznámka na vaše vystúpenie. Pán poslanec Šeliga.
Blanár, Juraj, podpredseda NR SR (2021-09-17):
Na vaše vystúpenie dve faktické poznámky, pán poslanec. Ako prvý – pán poslanec Ján Mičovský, nech sa páči.
Laššáková, Jana, podpredsedníčka NR SR (2015-12-03):
O slovo sa prihlásil ďalší z predkladateľov, pán poslanec Chren. Nech sa páči.
Martvoň, Anton, poslanec NR SR (2014-03-20):
Ďakujem pekne. Ja osobne si myslím, pán poslanec Kadúc, že práve skôr tvoje vystúpenie bolo trošku politické. Vysvetlím to. To, že sa vypustili previerky, súvisí aj s odborným problémom, tak ako to povedal pán poslanec Abrhan, len naviac by som chcel dodať, že neviem si predstaviť, a tam je odborný problém, že na jednej strane NBÚ má udeľovať previerky sudcom, na druhej strane sudcovia budú preskúmavať rozhodnutia NBÚ. To potom aký to má význam? Jednoducho je tam viacero takýchto odborných problémov, z ktorých niekto potom robí hon na čarodejnice. Čo sa týka justície, kvôli čomu bola otvorená ústava, tak je to čisto odborný problém. A myslím si, že keď sa nájde všeobecná zhoda, a v tomto prípade sa našla zhoda s KDH, že jednoducho ide sa riešiť problém v justícii, tak ja v tom nevidím problém. Však mohli ste sa pridať aj vy k tomu. Však odborný problém sa rieši napríklad aj so stranou OĽaNO v oblasti rómskej problematiky. Je tam rómsky splnomocnenec. Pamätáte si, ako na stranu OĽaNO útočili iné strany z opozície, a pritom riešite odborný problém, ktorý dlhodobo súži a trápi Slovensko, teda problém so sociálnym a spoločenským postavením a inými problémami Rómov. A v tomto prípade je tu téma, ktorá dlhodobo trápi Slovensko, to je justícia. Tak podľa mňa je prirodzené, keď sa našla ústavná väčšina, že sa to ide riešiť alebo vyriešiť. Tak ja to iba vítam. Čiže nerobme z odborných tém, ako je justícia, politiku.
Grendel, Gábor, podpredseda NR SR (2022-02-08):
Pán poslanec Kamenický.
Bagačka, Michal, poslanec NR SR (2015-11-18):
Pán predseda, dajte, prosím, hlasovať o zákone ako celku s odporúčaním gestorského výboru schváliť.
Šefčík, Marek, poslanec NR SR (2022-02-03):
Ďakujem pekne. Pán Erik Tomáš, vy ste tu vystúpili s takým plamenným prejavom. K nemu treba povedať možno toľko, že to bol jeden odporný, nacvičený, populistický, propagandistický prejav. A poviem aj niekoľko faktov. (Reakcia z pléna.) Áno, je to možné, pán Erik, takto pán Erik, pán Erik Tomáš, ja neviem ani, ktoré... V roku 2012, pred desiatimi rokmi boli ceny pohonných látok, od ktorých sa odvíja takisto cena ďalších komodít na Slovensku, v niektorých mesiacoch, pardon, týždňoch, myslím, 34. týždeň nad 1,70 euro. 1,77 euro stála cena benzínu alebo bola cena benzínu. Priemerná mzda vtedy bola pod 800 eur. Dnes, keď kričíte, sú ceny znova, áno, ceny pohonných hmôt vysoké a šplhajú sa k 1,70 za benzín a priemerná mzda je približne 1 170 eur. Vy ste vtedy radili Ficovi. Pán Erik Tomáš, ako ste radili vtedy Ficovi? Klesala DPH na pohonné hmoty? Radili ste mu to, spravili ste niečo? Nič ste vtedy nespravili. Pre dôchodcov? Vy sa bavíte o dôchodcoch, že my sme nespravili nič? Prišiel Igor Matovič s nejakým návrhom a vy ste to potopili. Za očkovanie mali dostať seniori peniaze a plus každý mal dostať, pokiaľ si dobre spomínam, 100 eur. Čo ste spravili? Bojovali ste proti tomu. A hovoríte, že sa máme spýtať svojich rodičov? Tak ja som sa svojich rodičov spýtal a ďakovali za to, čo dostali teraz, a nepamä... (Prerušenie vystúpenia časomerom.)
Grendel, Gábor, podpredseda NR SR (2022-06-15):
Ďakujeme, pán poslanec. Dávam teraz slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Petrovi Vonsovi.
Lehotský, Tomáš, poslanec NR SR (2020-11-24):
Pán predsedajúci, ďakujem vám veľmi pekne za slovo. Pán Kamenický, začali ste teda zmierlivo, ako to bolo povedané, ale na výbore ste začali veľmi výbušne, veľmi presvedčivo, teda v akom žalostnom stave je táto krajina, priniesli ste čísla, priniesli ste grafy. Ja som veľmi rád, že po tom výbore ste sa tu postavili a boli ste taký zmierlivý, dokonca natoľko, že ste sa teda začali priznávať, že tie deficity boli, že mohli byť vyrovnané rozpočty, neboli. Ja dúfam, že po tej diskusii, ktorú sľubujete teda, že bude o číslach, 2. decembra sa nám podarí presvedčiť vás aj o tom teda, že nielenže ste mali deficity, ale že ste sa rozhodne teda správal ako veľmi nezodpovedný hospodár tohto štátu. Ďakujem.
Kollár, Boris, predseda NR SR (2022-10-06):
Prosím, prezentujme sa a hlasujeme. (Ruch v sále.) (Hlasovanie.) Prítomných 133 poslancov, za 87, proti 6, zdržalo sa 39, nehlasoval 1. Konštatujem, že tento, konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru ako aj lehoty na jeho prerokovanie. Prosím spravodajkyňu, aby uviedla hlasovanie.
Paška, Pavol, predseda NR SR (2013-05-30):
Chcete reagovať? Nech sa páči, pán poslanec Sulík.
Hrnčiar, Andrej, podpredseda NR SR (2016-10-19):
Pani poslankyňa, ja som neviedol rokovanie, mám tu materiál, ktorý mám spracovaný, takže k tomuto sa môže asi vyjadriť pán spravodajca.
Laurenčík, Milan, podpredseda NR SR (2021-07-23):
Pán poslanec Miroslav Urban.
Zmajkovičová, Renáta, podpredsedníčka NR SR (2012-06-28):
Ďakujem. Vyhlasujem teraz rozpravu za skončenú. Pýtam sa, pán navrhovateľ, chcete sa, zaujať k rozprave stanovisko? Nech sa páči, pán predseda vlády.
Bugár, Béla, podpredseda NR SR (2010-11-30):
Nech sa páči, prezentujme sa a hlasujme o bodoch zo spoločnej správy. Predpokladám odporúčanie gestorského výboru.
P. Paška, predseda NR SR: (2009-04-17):
Otváram rozpravu. Keďže nemám prihlášku písomnú, pýtam sa, či chce niekto vystúpiť v rozprave, vážené pani poslankyne, páni poslanci. Nie. Vyhlasujem rozpravu za skončenú a prerušujem rokovanie o tomto bode programu. Vyhlasujem trojminútovú prestávku a budeme pokračovať hlasovaním o prerokovaných bodoch programu. (Prestávka.) (Po prestávke.)
V. Veteška, podpredseda NR SR: (2005-05-13):
Vyhlasujem rozpravu za skončenú. Pán minister, želáte si vystúpiť k rozprave? Nech sa páči, pán minister, máte teraz slovo.
V. Veteška, podpredseda NR SR: (2006-03-15):
Pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohovoru o vzájomnej pomoci v trestných veciach medzi členskými štátmi Európskej únie, vypracovanému Radou v súlade s článkom 34 Zmluvy o Európskej únii, a k Protokolu k Dohovoru o vzájomnej pomoci v trestných veciach medzi členskými štátmi Európskej únie, vypracovanému Radou v súlade s článkom 34 Zmluvy o Európskej únii . Návrh máte ako tlač 1440, spoločnú správu 1440a. Návrh vlády odôvodní ministerka spravodlivosti Slovenskej republiky pani Lucia Žitňanská. Nech sa páči.
Šeliga, Juraj, podpredseda NR SR (2021-02-05):
Ďakujem. Prezentujme sa, prosím, a hlasujme (Hlasovanie.) Prítomných 118, za 90, proti nikto, zdržalo sa 27, nehlasoval 1. Konštatujem, že tieto body sme schválili. Nech sa páči.
Nicholsonová, Lucia, poslankyňa NR SR (2012-06-28):
Ďakujem veľmi pekne za slovo, pán predseda. Ja som sa prihlásila do tejto rozpravy, aby som namietala nomináciu pána Romana Lebedu, ktorého za člena správnej rady ÚPN navrhuje strana SMER. Pán Roman Lebeda pôsobil v minulosti ako hlavný odborný garant v jednom z neslávne preslávených sociálnych podnikov v Gemerskom sociálnom podniku. Momentálne pôsobí ako asistent pána poslanca Andreja Kolesíka a je funkcionárom mladých sociálnych demokratov. V súvislosti so sociálnymi podnikmi som ja sama podala niekoľko trestných oznámení a polícia ich v plnej miere akceptovala. Ako iste viete aj z medializovaných informácií, už pol roka vedú vyšetrovanie pre trestný čin poškodzovania záujmov Európskych spoločenstiev. Podľa polície zatiaľ, ako to vidia vo vyšetrovaní, vznikla škoda pre tento trestný čin približne 1,9 mil. eur. V tom sociálnom, Gemerskom sociálnom podniku pracoval aj otec pána Lebedu, ktorý je praktickým lekárom. Zatiaľ, čo sa nám teda podarilo zistiť, keď som pôsobila na ministerstve práce, sociálnych vecí a rodiny, tak to je len perlička. Pán Roman Lebeda mladší napríklad vyfakturoval 2 261 eur, pričom výkaz jeho práce bol úplne totožný so všetkými ďalšími, ktorí pracovali v Gemerskom sociálnom podniku. V čase, keď pán Roman Lebeda mladší pracoval pre sociálny podnik, pôsobil vtedy ako hovorca Banskobystrického samosprávneho kraja a už vtedy bol krajským koordinátorom mladých sociálnych demokratov, čo teda je priamou odnožou strany SMER. Okrem pána Lebedu pracovalo v Gemerskom sociálnom podniku dvadsaťpäť externistov, to som už spomínala, ktorých odmeny v roku 2008 za štyri mesiace práce predstavovali asi 6 600 eur, ale opakovane predkladali tie isté výkazy práce, v roku 2009 zarábali približne 20 000 eur. Gemerský sociálny podnik ako taký mal z eurofondov dostať 3 458 275 eur. A asi viete, že tých osem pilotných projektov sociálnych podnikov malo dokopy dostať z európskeho sociálneho fondu 25 mil. eur. To tiež asi viete, že na základe auditu Európskej komisie boli sociálne podniky vyňaté z financovania Európskeho sociálneho fondu kvôli závažným pochybeniam. Jednak narúšali schému štátnej pomoci a boli tam aj ďalšie dôvodné podozrenia, pre ktoré ich vyňali z financovania Európskeho sociálneho fondu, a plne sme museli takmer 11 mil. eur uhradiť zo štátneho rozpočtu. Ja ale musím povedať, že okrem toho, že sme tam naliali, do tých sociálnych podnikov, pán Kolesík, kývate hlavou, to je v pohode, okrem toho, že nás to stálo milióny zo štátneho rozpočtu, tak nás to stálo aj nie malú hanbu pred ostatnými členmi EÚ, dvadsať sedmičky, ktorých sociálne podniky fungujú fantastickým spôsobom a sú jedným z prostriedkov, ako zamestnávať nezamestnateľných alebo veľmi ťažko zamestnateľných. A ja by som vás, ctení, ctené panie poslankyne a páni poslanci, chcela poprosiť, aby ste teda zvážili podporu pána Romana Lebedu, pretože možno, keď už nie pre tie sociálne podniky, tak už len z úcty k ľuďom, ktorí kedysi dávno založili Ústav pamäti národa a pre ktorých pamiatku by sme k tomu možno mohli pristupovať s tým najlepším svedomím a vedomím. Ďakujem pekne.
Švihura, Richard, poslanec NR SR (2011-02-10):
Ďakujem za odpoveď, pán minister. Chcem sa opýtať, aký je predpoklad, kedy by mohli byť vysporiadané vzťahy s Maďarskou republikou.
Grendel, Gábor, podpredseda NR SR (2023-05-18):
S reakciou na faktické poznámky pán poslanec Milan Krajniak.
Pčolinský, Peter, podpredseda NR SR (2023-03-30):
Páni poslanci, chcem vás ešte upozorniť, že po uzavretí hlasovania budeme pokračovať tým skráteným čítaním, s ktorým je tu pán minister školstva Horecký, a medzitým sa budú spočítavať výsledky. Čiže akonáhle bude ukončené hlasovanie, pokračujeme v schôdzi. Ďakujem. (Verejné hlasovanie.)
Jakab, Július, poslanec NR SR (2024-02-28):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Pelegrini, poslanec: (2010-01-20):
Tak je zaujímavé, že chcete, aby neplatili kamionisti, ktorí zarábajú na cestnej infraštruktúre a ktorí ju ničia, ale aby opravy, výstavby a údržby ciest I. triedy zostali stále na krku obyčajných, bežných ľudí, ktorí takúto cestnú infraštruktúru vôbec svojím jazdením nepoškodzujú. Ďakujem. (Potlesk.)
F. Mikloško, poslanec: (2007-02-07):
Vy ste zaviedli pojem, zaviedli ste pojem, tam niekto kričí, keby ste nejako sa  predstavili, lebo ja vás nepoznám všetkých podľa mena. Zaviedli ste pojem, ktorý si môže ktokoľvek, akokoľvek vysvetliť, a to je nechutné. Tak zrušte ten zákon a máte to vyriešené, ale zaviesť takýto pojem, ktorý je orwellovská komunistická inoreč, a je mi to ľúto, že to musím hovoriť vám, ktorá nie ste zaťažená žiadnou minulosťou komunistickou, ale, bohužiaľ, práve obávam sa, že vaša ambicióznosť tentoraz šliapla vedľa. Proste vaše sebavedomie trošku narazilo teraz aj narazí, lebo sa zapíšete proste niečím veľmi trápnym. To je prvýkrát, prvýkrát za dlhé roky, čo sa tu zavádza niečo, čo je úplnou cenzúrou, úplnou cenzúrou, nech sa páči, veď si to odsúhlasíte, ale váš pozmeňujúci návrh nie je zjavne nerozumný, ale je zjavne alebo nekonečne trápny. A dovoľte, aby som vám ako mladej nádejnej poslankyni ambicióznej vyjadril trošku ľútosť a sústrasť, lebo šliapli ste vedľa a bude sa o vás hovoriť. To sa už traduje potom.
Grendel, Gábor, podpredseda NR SR (2021-09-29):
S reakciou na faktické poznámky pán predseda Národnej rady.
Pollák, Peter, poslanec NR SR (2023-11-16):
Ďakujem veľmi pekne, ďakujem aj za tento príspevok, pani poslankyňa. Absolútne rozumiem vášmu príspevku o tom, ako ste hovorili o tých dymových clonách, a toto je príznačné pre túto vládu tak ako v minulosti, tak aj dnes. Čo sa nedá uprieť tejto vláde je to, že má plán, má plán a ide presne podľa neho. Či sú to tie čistky tých, ktorí sú nepohodlní, alebo potom, čo ste spomínali tie národné konzultácie či potom štátne kampane. Toto je obrovský precedens a môže to byť naozaj problematické, hlavne pre opozíciu, ale aj pre Slovensko. Cez tieto národné konzultácie vláda pripravuje posielať listy občanom, kde sa majú vyjadriť k nejakým banálnym otázkam, dajme tomu, že či Rómovia majú byť obslúžení v nejakých podnikoch. A teraz občania sa budú musieť vyjadriť, zakrúžkujú nejakú odpoveď, pošlú naspäť a vláda cez tieto odpovede si pripraví tie odpovede, ktorá bude zároveň propagandou cez tie štátne kampane, oblepené celé Slovensko a masírovanie verejnej mienky. Je to obrovský precedens, problematický, ktorý naozaj po vzore Orbána v Maďarsku tu budeme mať diktatúru. Je to naozaj nebezpečný precedens v tomto, že vláda je inšpirovaná Orbánom a pokračuje v pláne, aby sa zo Slovenska stala nejaká autoritátorská republika, nie demokracia. Nedá sa uprieť tejto vláde, áno, že má plán, pokračuje podľa neho a ja verím, že my v opozícii sa proti tomu dôstojne postavíme. Ďakujem pekne ešte raz za tento príspevok. (Potlesk.)
Jurinová, Erika, podpredsedníčka NR SR (2014-05-14):
Pán poslanec Hraško.
Číž, Miroslav, podpredseda NR SR (2015-05-13):
Ďakujem, pán spravodajca. S faktickými poznámkami sa hlásia poslanci Novotný, Vaľová, Fronc, Blanár, Rošková. Pokiaľ je to všetko, uzatváram možnosť prihlásiť sa s faktickou poznámkou. A slovo odovzdávam pánovi Novotnému.
T. Cabaj, podpredseda NR SR: (2009-11-05):
Pani poslankyňa Laššáková chce podať doplňujúcu otázku, nech sa páči.
Hrnčiar, Andrej, podpredseda NR SR (2016-09-23):
Ďalším vystupujúcim v rozprave je pán poslanec Baránik. Nie je v sále, stráca poradie. Pani poslankyňa Jurinová. Nie je v sále, stráca poradie. Pani poslankyňa Blahová. Nie je v sále, stráca poradie. Pán... (Reakcia z pléna.) Tak nech sa páči, pani poslankyňa Blahová je tu.
Bugár, Béla, podpredseda NR SR (2017-05-18):
Ale z toho usudzujem, že ešte nerokovali. Ešte máme... (Reakcia z pléna.) Druhú otázku položil pán poslanec Beblavý ministrovi práce, sociálnych vecí a rodiny pánovi Richterovi. Ale predpokladám, že už ste si to vydiskutovali. Nie? Takže otázka je nasledovného znenia: „Dávid z Topoľčian sa pýta: "Vzhľadom k neuspokojivej úrovni a kvalite verejných služieb občanov Slovenskej republiky a vysokému daňovému a odvodovému zaťaženiu nebolo by načase znížiť odvodové zaťaženie zamestnancom, aby mali reálne vyššie mzdy, lebo všeobecne nemám pocit, že za tie odvody by mi štát poskytoval zodpovedajúce služby."“ Nech sa páči, pán minister.
Počiatek, Ján, minister dopravy, výstavby a regionálneho rozvoja SR (2014-06-12):
Bol by som ináč veľmi rád, keby ste ho opakovane upozornili, pretože toto robí vždy, pretože nepozná rokovací poriadok a stále mi skáče do reči. Ale už som si na to zvykol, pán Zajac. Kľudne vykrikujte, ja si počkám. (Reakcie z pléna.) Už ste skončili? Môžem hovoriť? Takže tieto dve transakcie sú úplne neporovnateľné, pretože matematicky sa dá veľmi ľahko preukázať, keďže SPP už zmenilo vlastníka a vieme celé jeho hospodárenie za tie roky zanalyzovať, ako výhodne ste vy predali SPP. Na rozdiel od toho táto transakcia je vyslovene výhodná pre štát do takej miery, že banky samotné, poradcovia tých firiem, ktoré mali záujem o kúpu tých vagónov, skonštatovali, že nie je ani nebolo pre nich vôbec možné zabezpečiť to financovanie preto, pretože banky, keď si prepočítali ten obchodný plán, zistili, že na to, aby bol reálny pre financovanie, bolo by nutné znížiť kúpnu cenu železničných vagónov aspoň o 30 miliónov alebo zvýšiť dennú sadzbu prenájmu minimálne o 2 eurá na deň a vozeň. Čiže keď vy hovoríte, že táto transakcia je nevýhodná, tak potom asi neviete počítať. A mohol by som vám tu aj prepočítať porovnanie verzie privatizácie Carga z rokov 2005, 2006, z čoho jasne vyplýva, keď to prepočítame na reálne čísla dnes, že by sme boli schopní predať celé Cargo ešte za vyššiu sumu, ako vy ste to chceli urobiť v rokoch 2005, 2006, čo boli, samozrejme, ešte oveľa lepšie roky, pretože to boli roky konjunktúry a všetky takéto aktíva mali oveľa väčšiu hodnotu. Čiže o tom, čo je alebo nie je výhodné, sa môžeme baviť matematicky. Viem, že sa snažíte spochybňovať celú túto transakciu, ale nie je na nej čo spochybniť, pretože jej výsledkom je víťaz, ktorým je naozaj renomovaná európska spoločnosť. Mimochodom, táto spoločnosť sa špecializuje špeciálne na manažment vozňov. A s výnimkou cisternových vozňov má táto firma najväčší súkromný vozový park v Európe, ktorý zahŕňa približne 30 tisíc vagónov určených na prenájom. Jej klientmi sú najväčší európski dopravcovia. A spolu s takouto firmou stúpa na železničnom trhu aj renomé samotnej ZSSK Cargo. A pre všetkých takýchto dopravcov je bežné, že si prenajímajú vagóny. Vôbec to nie je nejaká anomália. Je to úplne bežný trend. A keď vy hovoríte, že to je úplne najdôležitejšia časť, tak sa podľa mňa mýlite, keď už teda, tak rušne sú najdôležitejšia časť tých aktív, ktoré takýto prepravca musí mať. A vagóny sú naozaj dostupná vec, ktorú si hocikto môže buď prelízovať alebo prenajať. Takže asi toľko. Ďakujem pekne, skončil som.
Šeliga, Juraj, podpredseda NR SR (2021-01-29):
(Zaznievanie gongu. Ruch v sále.) Panie poslankyne, páni poslanci, budeme pokračovať v rokovaní Národnej rady Slovenskej republiky v prerušených rokovaniach a to hlasovaniami. Poprosím poverenú členku výboru pre verejnú správu a regionálny rozvoj pani poslankyňu Pleštinskú, aby uviedla hlasovanie v prvom čítaní o návrhu poslancov Vetráka, Kyselicu, Pročka, Kozelovej a Mihalika na vydanie zákona, ktorým sa mení a dopĺňa zákon č. 377/1990 Zb. o hlavnom meste Slovenskej republiky Bratislave, tlač 396, bod 34 schváleného programu. Nech sa páči, pani poslankyňa. (Hlasovanie o návrhu poslancov Národnej rady Slovenskej republiky Milana Vetráka, Lukáša Kyselicu, Jozefa Pročka, Moniky Kozelovej a Marcela Mihalika na vydanie zákona, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov , tlač 396.)
Zmajkovičová, Renáta, podpredsedníčka NR SR (2013-03-25):
Vyhlasujem všeobecnú rozpravu za skončenú. Pán navrhovateľ chce zaujať stanovisko? Nie. A pán spravodajca? Nie. Prerušujem rokovanie o týchto dvoch bodoch programu. Pán poslanec Gábor Gál, procedurálny, nech sa páči.
Pročko, Jozef, poslanec NR SR (2022-12-08):
Človek, človek, ktorý, človek, ktorý, ktorý dovolil, aby sa kradlo na župe.
Figeľ, Ján, podpredseda NR SR (2012-09-18):
Ja skôr využijem úlohu či moderátora schôdze alebo člena vedenia, aby som túto tému prediskutoval na grémiu, pretože sa viackrát stalo, že v záverečných slovách spravodajcovia nehodnotili to, čo majú hodnotiť, ale idú naspäť do vecnej stránky návrhu, čo, samozrejme, volá po ako keby obnovení rozpravy. A to nie je fér. Nie je to kolegiálne a je to proti tomu duchu určite, ale aj pravidlám rokovacieho poriadku. Prerušujem rokovanie o tomto bode programu. Budeme pokračovať v rokovaní ďalším bodom programu, ktorým je prvé čítanie o vládnom návrhu zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č.195/2000 Z. z. o telekomunikáciách v znení neskorších predpisov . Tento vládny návrh zákona bol doručený pod tlačou 190, návrh na jeho pridelenie výborom je v rozhodnutí č. 184. A teraz by som požiadal ministra kultúry Slovenskej republiky pána Marka Maďariča, aby vládny návrh zákona uviedol. Nech sa páči.
P. Paška, predseda NR SR: (2010-02-09):
(Hlasovanie.) 137 prítomných, 124 za, 11 sa zdržalo, 2 nehlasovali. Sme v treťom čítaní . Otváram rozpravu. Nie je záujem o rozpravu. Vyhlasujem ju za skončenú a budeme hlasovať o návrhu ako o celku.
M. Sabolová, poslankyňa: (2005-09-22):
Z toho, pán minister, plynie aj z jednej, aj z druhej odpovede pána ministra financií, aj vašej, že predsa len rezort zdravotníctva potreboval nejakú injekciu finančnú, o ktorej ste vy možno na začiatku stále tvrdili, že nie je potrebná, treba urobiť len nejakú reformu. Čiže myslím, že tak postupne sami vidíme a spoločne musíme uznať, že mnohé veci, ktoré sme videli ideálnejšie, nie sú také ideálne. Ale chcem sa konkrétne opýtať. Pán minister, aký systém ste zvolili pri oddlžovaní zdravotníckych zariadení, pretože je tu veľký nepomer. Ak vy hovoríte, že ste štátne zdravotnícke zariadenia alebo nemocnice v zriaďovacej pôsobnosti oddlžili 2 mld. a nemocnice, ktoré, alebo zariadenia, ktoré boli v pôsobnosti napr. VÚC a obcí a je to 26,7 mil. z jednej miliardy, zdá sa mi tu veľký nepomer. A vieme veľmi dobre, že práve tieto malé zdravotnícke alebo menšie zdravotnícke zariadenia, ktoré sú v pôsobnosti – pretože bola som na niekoľkých zasadnutiach VÚC a mnohí z poslancov sa pýtajú, kedy konečne sa oddlžia aj tieto zdravotnícke zariadenia v ich zriaďovacej pôsobnosti – a tam si myslím, že neexistuje systémový prvok, akým spôsobom sa postupuje a že je to náhodný výber. Budem teda očakávať rozpočet roku 2006, ako sa vysporiadame aj s týmito ekonomickými údajmi. A ešte možno jedna poznámka. Možno, áno, na stránke vlády je na internete zverejnené niečo o Veriteľovi, ale má svoju stránku internetovú a tam nie je nič, sú tam staré údaje z roku 2003. Radšej nech si ju zruší a je to, pekne si to naťukáte cez rezort a bolo by na škodu veci, aby bola taká stránka, ktorá hos...(Prerušenie vystúpenia časomierou.)
Hrnčiar, Andrej, podpredseda NR SR (2017-09-07):
Takže budeme pokračovať hlasovaním. Pán poslanec Čaplovič, poprosím vás. Takže pokračujeme v prerušenom rokovaní hlasovaním o bode 28 programu. Je to prvé čítanie o vládnom návrhu zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov (tlač 658). Prosím spravodajcu z výboru pre pôdohospodárstvo a životné prostredie poslanca Jána Kvorku, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení zákon č. 24/2015 Z. z., ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov a ktorým sa dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov , tlač 658.)
Bugár, Béla, podpredseda NR SR (2019-09-19):
Nech sa páči, prezentujme sa a hlasujme. (Hlasovanie. Prítomných 133 poslancov, za 59, proti 34, zdržalo 40.) Konštatujem, že návrh nebol schválený. Ďakujem pekne. Teraz prosím pána poslanca Petra Vörösa... Pán poslanec, pán poslanec Balódi, kukuč.
Blaha, Ľuboš, poslanec NR SR (2023-01-26):
Matovič tu roky vrieskal o... (Prerušenie vystúpenia predsedajúcim.)
Pčolinský, Peter, podpredseda NR SR (2023-06-15):
Pán poslanec Filip Kuffa.
P. Paška, predseda NR SR: (2007-09-12):
(Hlasovanie.) 140 prítomných, 80 za, 7 boli proti, 53 sa zdržalo. Konštatujem, že sme postúpili uvedený návrh zákona do druhého čítania.